
Настоящата стратегия определя актуалните цели и перспективи за развитието на ДГ  „Дъга” за периода 2016-2020 година. Тя се основава на  ЗПУО и е в съответствие с изискванията на Наредба №5 за предучилищното образование, държавните образователни изисквания и други нормативни документи   и е съобразена  със спецификата на развитие на ДГ . 

        Идеята на стратегията е чрез реализиране на система от управленски, административни и педагогически действия, залегнали в нея и съобразени с традициите, социално - икономическите условия и съвременните образователни идеи, да доведе до утвърждаване на авторитета на детското заведение като институция, отговаряща на потребностите на обществото и европейските образователни стандарти. 

І. ВЪВЕДЕНИЕ
          Стратегията за развитието на ДГ „Дъга” е комплекс от педагогически идеи,  управленски и административни действия, чието изпълнение гарантира утвърждаването на детското заведение като модерна, достъпна и качествена обществена институция. Съхраняването на добрите традиции и достойнства на детската градина очертава бъдещите посоки на действия и резултати чрез търсене на нови потенциални възможности и вътрешни ресурси. Стратегията анализира силните страни и вероятните трудности и проблеми за реализирането й. Затова тя е съвкупност от взаимосвързани мисия, визия, цели, принципи, дейности, определящи нейната структура и съдържание. 

Най-важното е детската градина  да отстоява своята значимост, специфичност, важност и неповторимост за развитието на детето. По този начин предучилищният период ще провокира и определя необходимостта от промени и в другите звена на образователната система. Животът на детето в детското заведени трябва да бъде един изпреварващ модел на предстоящия му пълноценен граждански живот. 

ІІ. МИСИЯ

Утвърждаване на съвременни иновационни модели на възпитателно - образователна дейност в детското заведение осигуряващи максимално развитие на детския личностен потенциал, възможности за пълноценна социална реализация и развитие на способностите в процеса на възпитание и обучение. Превръщане на ДГ „Дъга” в желано и любимо място за децата, с подходящо организирани пространства за игра, познание и общуване  и в ценено място за сътрудничество и просперитет на семействата и екипа.

ІІІ. ВИЗИЯ

             Утвърждаване в общественото пространство на детското заведение като модерна гъвкава, конкурентна и необходима предучилищна институция, като среда за социално-културна, възпитателна и образователна работа, като център за творчество, като съмишленик и партньор на деца, родители и учители чрез: 

        - осигуряване на условия за социален и емоционален комфорт, психическо, физическо и творческо развитие на децата от 3 до 7 годишна възраст; 

        - гарантиране на личностно-ориентиран и резултативно обоснован възпитателно - образователен процес в педагогическото взаимодействие;
        - водене на постоянен конструктивен диалог, с доверие и подкрепа на родителите в името на децата.
ІV. ГЛАВНА ЦЕЛ

Стремеж към организиране на ефективен възпитателно-образователен процес чрез конкретизиране мястото и съдържанието на основните дейности за осигуряване жизнеспособността и здравето на децата. Търсене на разнообразни пътища за демократизация и хуманизация на работата с децата. Изчистване на възпитателно-образователния процес от дидактизъм, скованост и строга регламентираност и съобразяване с детските интереси, желания и възможности с цел  провокиране на мисленето и самостоятелността у децата и  формиране на практически умения за развитие на личността. Утвърждаване на взаимоотношения на детското заведение със семействата, обществеността и училището. В предвид на това оперативните целите, поставени в нашата стратегия за работа са:
          1. Повишаване качеството на образование и постигане максимално високи резултати при възпитанието и обучението на децата в съответствие с ДОС и динамичните промени в развиващото се демократично общество.

          2. Формиране на потребности, интереси и нагласи за обучение и самоусъвършенстване през целия живот както при децата, така и при служителите.

          3. Развиване на физическото, духовното и нравствено здраве на децата, с цел изграждане на физически и морално здрави и дееспособни личности.

          4. Развиване на интелектуалните възможности и комуникативните способности на личността, нейната индивидуалност и самостоятелност.

          5. Прилагане на иновативни образователни технологии и европейски компетенции.

          6. Осъществяване на Партньорство и сътрудничество с други детски заведения, културни, обществени и други институции. Създаване на Училище за партньорство с родителите.

          7. Възпитаване на децата в дух на толерантност, уважение към другите и утвърждаване на собствената си идентичност.

          8. Формиране на национално самосъзнание, възпитаване в родолюбие и съпричастност както към националните, така и към глобалните проблеми на човечеството.

          9. Повишаване мотивацията и удовлетвореността от работата на деца, учители и родители.

обезпечаване на дейността на детското заведение съобразно новите потребности.
V. ПРИНЦИПИ НА ОСЪЩЕСТВЯВАНЕ НА СТРАТЕГИЯТА

        1. Ориентираност към личността Най-важната задача за нас, е успехът

на отделната личност.

        2. Равен достъп - Всяко дете постъпило в детското заведение има право да получи качествено образование, което отговаря на нуждите и способностите му.

        3 . Сътрудничество - Успешната образователна и възпитателна политика  се основава на широко участие в сътрудничество с други институции.

        4. Отговорност - Всички членове на педагогическата колегия и помощно-обслужващия персонал, ангажирани в образователната, възпитателната и обслужващата дейност, осъществявана в детската градина, носят отговорност за постигане на трайни ефекти с дългосрочно въздействие.

        5. Гъвкавост - Образователната и възпитателната дейност да е ориентирана към многообразните личностни потребности и да предоставя възможности за свободен избор на децата.

        6. Единство в многообразието - Обучението, подготовката и възпитанието на децата се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на образователната политика на детското заведение и общо културно-езиково пространство.

         7. Новаторство - Административното ръководство и педагогическият екип са отворени за възприемане на нови подходи и философии с цел постигане на по-добри резултати в работата им.

          8. Автономност – детската градина  като част от системата на образованието ползва автономия да провежда собствена политика, работейки за постигането на държавните образователни стандарти .

          9. Отчетност - Всички участници в образователната и възпитателната дейности отговарят и се отчитат за своите действия с цел осигуряване на ефикасност, ефективност и резултатност.

          10. Ефективност – Изразява се в динамично управление, реализация и обвързване на ресурсите с постигнати конкретни резултати, оценка на миналия опит и бъдещото въздействие.

          11. Законосъобразност - Всички цели, приоритети, мерки и конкретни действия да съответстват на законите и нормативните актове.

VI. ЕТАПИ ПРИ РАЗРАБОТВАНЕ НА СТРАТЕГИЯТА
1.АНАЛИЗ НА СЪСТОЯНИЕТО НА ДЕТСКОТО ЗАВЕДЕНИЕ И ВЪНШНАТА СРЕДА
•
Вид и профил на детското заведение.
 Детска градина „Дъга” е създадена със статут на общинско детско заведение през месец март  1983 г. В сградата й сред грижите и усилията на служителите преминава вече второ поколение деца, чийто родители са негови възпитаници. През изминалите години детската градина  се е утвърдила с голям обществен авторитет. Тя е създадена и се опазва благодарение на високия професионализъм и всеотдайност на учители и служители, работещи в нея.Сградата разполага с шест градински групи, голям и красив двор. През м.февруари 2014г. отваря врати и филиал „Явор” към ДГ „Дъга”, нова сграда с две градински групи , построена по европейски проект на Община Пазарджик.
Сградата е построена по типов проект - характеризира се с раздвиженост, функционалност и простор. Всяка една от тези групи включва в разпределението си занималия, спалня, сервизни помещения, фоайе с гардероби за децата, офис.
ДГ”Дъга” разполага с кухненски блок, складови и сервизни помещения. Административният блок включва кабинети на директор и счетоводител, методичен кабинет, здравен кабинет, кабинет на Завеждащ административна служба и на домакин.
Няколкото просторни фоайета позволяват прилагането на нестандартни решения и възможности в организацията на интериора на детското заведение.
Дворът  и на двата корпуса е голям и добре поддържан .Всички уреди са обезопасени и отговарят на изискванията за експлоатация.
      •  Социално-икономическа и културна среда на ДГ „Дъга” и филиал „Явор”.
ДГ „Дъга”е разположена  в тих и спокоен централен район на града. Наоколо няма големи промишлени предприятия.
Сградата на заведението е заобиколена от жилищни блокове и е отдалечена достатъчно от булевардите "Мария Луиза " и "България" дотолкова, че да не се усеща шума и вредните емисии на изгорелите газове от транспорта. Екологичното състояние на района е добро.
Сградата на филиал”Явор” е разположена на края на града в непосредствена близост до  хипермаркет "Билла" и Окръжна библиотека „Н.Фурнаджиев”. 
                  •
Детски контингент
При откриването на детската градина, кварталът е новозастроен и млад. Родителите, желаещи техните деца да постъпят в ДГ”Дъга”, са винаги повече от капацитета му. 
Демографските тенденции са към увеличаване на и без това големия брой деца, желаещи да посещават именно това детско заведение. Прогнозата за  следващите  години  е  запазване  и  дори  увеличаване  на съществуващия в момента брой деца (около 240). Основания за това са:
· Увеличаване   броя   на   новодомците   в   новопостроените   жилища   в
крайните части на квартала;
· Предстоящото завършване и населяване на нови жилищни кооперации;
· Високото качество на работа на екипа - педагогически и обслужващ.
•   Персонал на ДГ „Дъга” - анализ.
В ДГ”Дъга” има утвърдено щатно разписание, което включва 34 работни места:
· Педагогически персонал - 18 човека /включително директор и учител
по музика/;
· Непедагогически персонал  - 16 човека;
Квалификационно педагогическият персонал се разпределя по следния начин:
· Учители със степен "магистър" - 13 човека
· Учители със степен "бакалавър" - 5 човека
· Учители с V -та ПКС – 6 човека
· Учители с ІV-та ПКС - 2 човек
В ДГ „Дъга” на учителски позиции работят :

· Старши учители – 13
· Учители – 4

Високото образование и добрата квалификация на учителите са добър "инвестиционен капитал" за бъдещи добри педагогически резултати при реализиране на различни цели и задачи.
Изискването в заведението на длъжност "Помощник-възпитател" да работят служители само със средно образование е важно условие за осигуряване на подходяща социална среда, която да подпомага възпитателната работа в детските групи.
Разгледан като възрастови граници, персоналът оформя едно ядро от хора на възраст около 50-55 години като преобладаваща част. Това е благоприятна, плодотворна възраст, когато човек е вече изграден професионалист, в добро здраве, уравновесен е и работи с много отговорност и дисциплина. Положителна тенденция е й фактът, че има назначени и няколко млади учители и помощник-възпитатели.
Анализът на персонала по трудов стаж носи своята ценна информация и тенденция - повечето от служителите имат трудов стаж между 20 и 30 години, като голяма част от този стаж е натрупан в ДГ „Дъга”. Това е показател, който говори за много добро познаване от хората на особеностите и проблемите, грижите и радостите на работното място. Повечето от тях се чувстват като в свой дом и милеят за него по същия начин.
Наред с посочените тенденции на преден план излиза и тенденцията за постепенното подмладяване на екипа. Факт е, че младите хора трудно се мотивират към условията на труд и ниското заплащане в системата на предучилищното образование. Това кара работодателя  да мотивира непрекъснато служителите за каузата : „Децата заслужават  много обич и грижи”. 
Тенденцията за в бъдеще трябва да се запази такава, каквато традиционно е била и до сега – непрекъснато повишаване квалификацията на персонала, като водещи в тази дейност са директорът и педагогическите специалисти. 
· Анализ на финансирането. 
Финансирането на ДГ „Дъга” като общинска детска градина се осигурява от държавата и Община Пазарджик. От седем години работим по системата на делегираните бюджети. В годините на икономическа криза и големите затруднения, понесени в сферата на образованието като цяло, средствата са ограничени, но с добро планиране и рационално изразходване на наличния финансов ресурс наблюдаваме следните трайни тенденции :
· Подобрява се храненето на децата, като се стремим да осигуряваме пълноценна и здравословна храна;

· Закупуват се лекарства и други медицински консумативи, необходими за осигуряване целодневния престой на децата в детската градина; 

· Системно, макар и в недостатъчно количество, се осигуряват канцеларски  и хигиенни материали;

· Изплащат се редовно заплатите на персонала и средствата по СБКО в размер на 3 % от планираните за фонд “Работна заплата”;
· Всяка година разполагаме със средства за повишаване квалификацията на служителите;
· Ежегодно се осигуряват средства за работно облекло;
· Изплащат се всички суми за допълнително материално стимулиране, определени в образователната сфера за страната като цяло. 

Екипът на детското заведение търси и използва и допълнителни възможности за финансиране на детското заведение от спонсори и дарители.

· Анализ на материалната база.
· ПОМЕЩЕНИЯТА НА ДЕТСКИТЕ ГРУПИ – обзаведени са с мебели, съобразени с възрастовите и с физическите особености на децата. Всяко помещение носи своята индивидуалност, което е решение и изпълнение на екипите на групите. Личи стремеж към преодоляване на еднообразието в обзавеждането, осъществено по типов проект, който стремеж трябва да се стимулира и за в бъдеще;

· Музикален салон в Централен корпус на ДГ „Дъга”– удобен за провеждане на празници с всички деца от групите, за гледане на театрални постановки и за други подобни цели; основно ремонтиран и оборудван;
· Физкултурен салон към филиал „Явор” –голям и удобен, в отлично състояние и оборудван с разнообразни уреди и пособия за развитие на физическата дееспособност на децата;
· Методически кабинет  – модерно оборудван, снабден с методическа литература, удобен за провеждане на заседания на  Педагогическия съвет и други срещи и мероприятия

· Кухня – добре оборудвана с електроуреди, поддържана в много добро хигиенно състояние, но нуждаеща се спешно от основен ремонт.
Като цяло за материалната база: много добро общо състояние, като постоянно работим по подновяването и дообогатяването й. Стремим се да я  модернизираме и да внасяме повече “детска атмосфера” във всички помещения, използвани от децата. Във всяко детско заведение по принцип съществува стремеж към непрекъснато обогатяване на материалната, игровата и учебната база. Така е и тук. Недостигът на средства в последните години затруднява тази дейност, но с помощта на родителите и с труда и усилията на всички служители, успяваме да поддържаме и променяме условията за пребиваване на децата и екипа.
          Отделните помещения на групите са разпределени между  осем екипа, изградени от по двама учители и един  помощник-възпитател.

Тази организация на работа има своите предимства:

· Много отговорно се опазва наличното имущество;

· Търсят се вътрешни варианти и средства за поддържане, ремонтиране и обогатяване;

· Влага се различен стил и индивидуалност в изграждане на интериора в зависимост от целите, задачите и функционалността;

· Обстановката се променя според възрастта на децата и превеса на определен вид дейност;

· Продължителният престой на децата в групата /обикновено четири години/ ангажира и родителите да се грижат за уюта на децата си.

          И така всяка група има своя облик и носи своето настроение.
             -  АДМИНИСТРАЦИЯ – с  добре обзаведени кабинети, обзавеждането и в тях е подменено,  оборудвани са с компютри и интернет. Разбира се, има още какво да се желае с оглед изпълнение на изискванията  за организация на конкретните работни места;  
· КУХНЕНСКИ БЛОК – помещения, несвързани с пряко пребиваване на децата в тях. Въпреки това необходими и с голямо значение за нормалното функциониране на детското заведение. Изградени са специално по проект и се поддържат в добро общо състояние. Оборудвани сравнително добре.
· Анализ на възпитателно-образователната дейност.

Съгласно чл.70, ал.1 от Закона за предучилищно и училищно образование процесът на предучилищно образование е подчинен на прилагане на програмна система като част от тази стратегия и съответства на изискванията на държавния образователен стандарт за предучилищно образование. Програмната система е цялостна концепция за развитие на детето с подходи и форми на педагогическо взаимодействие,подчинени на обща цел. Програмната система е разработена в съответствие с разпоредбите    на Наредба №5 за предучилищно образование; Наредба № 6 от 11.08.2016 г. за усвояването на българския книжовен език; Проект на Наредбата за гражданското, здравното, екологичното и интеркултурното образование и е дело на колектива на Детска градина  „Дъга“ под ръководството на Директора Татяна Атанасова / Приложение 1 /.
· Анализ на дейността по здравеопазването в детската градина.
В ДГ „Дъга” дейността, която дели първото място по значимост заедно с възпитателно-образователния процес, е насочена към опазване здравето на децата от предучилищна възраст, като се взимат в предвид нейните специфични особености при формиране на детската физика и психика.

Всички служители се отнасят с голяма отговорност към организирането, провеждането и контрола на дейността. Детското заведение е обезпечено с нужния медицински персонал в лицето на медицинска сестра.
Дейността по здравеопазването се развива в три посоки:

· ПО ПОСОКА НА ДЕЦАТА:

· Стриктно спазване на изискванията към медицинските документи при постъпване в детското заведение;

· Системност и изчерпателност при водене на индивидуалните медицински документи на децата;

· Профилактични прегледи  и всекидневен сутрешен филтър;

· Редовно снемане на антропометрични данни на децата и информиране на родителите за тях;

· Осъществяване на задачите по закаляването;

· Използване на всички възможности за подобряване всекидневното меню на децата в качествено и количествено отношение;

· Стриктно спазване изискванията на медицинските органи при епидемия и карантина;

· Осигуряване на индивидуален контрол върху деца с особени здравни проблеми – хроничност, диспансеризация и други.

· ПО ПОСОКА НА ПЕРСОНАЛА:

· Спазване на медицинските изисквания към здравните документи на новопостъпилите служители и актуализиране редовно същите на работещите;

· Контрол на дейностите на учители и помощно-обслужващ персонал в решаване на здравни проблеми на децата;

· Грижа за здравословното състояние на служителите с цел добрата им работоспособност и опазване здравето на децата;

· Контрол на правомерното използване на продуктите и на качеството им при тяхното доставяне;

· Системен и строг контрол върху хигиената в детското заведение с приоритет на групите, кухненския блок и хранителните складове.

· ПО ПОСОКА НА РОДИТЕЛИТЕ:

· Съвети и изисквания, относно здравословното състояние на децата, личната им хигиена и психически комфорт;

· Всекидневна информация за менюто на децата, изнесено на определено за целта място;

· Своевременно свеждане до знанието на родителите резултатите от прегледи, изследвания и други медицински мероприятия;

· Осигуряване на образователна информация по актуални здравни проблеми -  дипляни, табла, схеми и други.

2.УПРАВЛЕНИЕ НА ДЕТСКОТО ЗАВЕДЕНИЕ
            Управлението на предучилищно заведение се характеризира със своята специфичност. Тя се определя от:

· Специфичността на възпитателно-образователния процес в детската градина;

· Специфичността на субекта на този процес;

· Специфичността на отношенията между различните групи, участващи в процеса /деца, родители, служители/;

· Голямата разнородност на участниците в процеса /педагози, помощен персонал, медицински персонал, работници и т.н./;
           Детската градина е общинска институция със съответно място в образователната система. Нейната дейност се регламентира от Закона за предучилищно и училищно образованието, а специфичните й дейности – от  съответните ДОС.
Управленските функции се осъществяват в посока на:

· Доближаване на работата и резултатите от нея до изискванията и очакванията на родителите;

· Непрекъснато подобряване качеството на възпитателно-образователния процес с цел оптимизирането му и максимално постигане на ДОС;

· Повишаване конкурентноспособността на детското заведение чрез иновации в методи, форми и начин на работа;

· Поставяне на детето в центъра на възпитателно-образователния процес.

ПЕДАГОГИЧЕСКИ СЪВЕТ –  в съответствие със Закона за предучилищно и училищно образование  той  е колективен орган на управлението. Дейността му се планира в годишния план и се подчинява на целите и задачите, определени за годината.

 Членовете на педагогическия съвет разполагат с нужния интелектуален  опит , желание и отношение към търсене на новото, интересното, по-доброто. Те проявяват съпричастност към проблемите на детското заведение и към съдбата му.

Този климат е благоприятен и носи положителен заряд за добра бъдеща работа и постигане на високи резултати. Основната група от педагогическия екип работи в детското заведение от дълги години, но дисциплината, отговорността, професионализмът и творчеството в работата не намаляват с времето.

· Работа с родителите.
Връзката със семейството е основен и решаващ фактор при осъществяване на общата цел – формиране на детската личност. Стремежът ни е отношенията да са динамични и двустранни.

Търсят се разнообразни форми за осъществяване на тези връзки:

· Родителски срещи за запознаване с предстоящите цели в работата на детското заведение и проучване на родителското желание за провеждане на допълнителна дейност;

· Открити моменти с различни видове дейности от дневния режим пред родителите;

· Празници - по групи и общи;

· Лични разговори с родители по проблеми, касаещи отделни деца или детското заведение.

Всеки родител може да бъде спечелен в посока на сътрудничество и взаимност в отглеждането, възпитанието и осигуряване на по-добри условия за развитие на неговото дете. Такава е и нашата цел, за постигаме все по-добри резултати при работата с децата.
· Външни връзки в развитието на детската градина.
Сложната обществено-икономическа ситуация в страната, която в голяма степен влияе на системи с непроизводствени функции, каквито са и детските заведения, засилва още повече необходимостта те да се отварят непрекъснато към външни връзки и взаимодействия с:

· НАЧАЛНОТО УЧИЛИЩЕ

· Проследяване развитието на децата, излезли от детското заведение;

· Родителски срещи с начални учители за информиране родителите на бъдещите първокласници;

· Информация за профилирането с цел подбор на допълнителните дейности и ранното откриване и развитие на детските заложби.

· МЕДИЦИНСКИ ОРГАНИЗАЦИИ

· Взаимодействие при карантини, епидемии и други масови здравни проблеми;

· Детски празници със здравна насоченост;

· Съвместна работа  с РЗИ за предоставяне на материали за възпитаване на здравна култура у деца и родители.

· КУЛТУРНИ ИНСТИТУЦИИ

· Съвместна работа със Сдружение на българските майки; Младежки парламент; Ротари клуб; ОДК гр. Пазарджик; Дом за стари хора; Клуб на пенсионерите учители–  съвместни районни изяви.

· СПОНСОРИ, ФОНДАЦИИ, АСОЦИАЦИИ, СДРУЖЕНИЯ
· Частни фирми на родители;

· Големи фирми, в които работят родители;

· Фирми, агенции и фондации, чиято дейност е насочена към деца от социално затруднени семейства, деца-таланти, опазване на природата и т.н.

В осъществяването на тези връзки се забелязва тенденция, която трябва да бъде реализирана – това е психическата готовност на родителите да откликват на нуждите на детското заведение като вид благодарност за качествения труд, положен за развитието, възпитанието и обучението на техните деца. Колкото този труд е по-качествен, по тяхна преценка, толкова е по-висока степента на отзивчивост.

У българските родители продължава да живее възрожденското отношение за инвестиране в образованието и развитието на децата, дори при наличието на недотам големи възможности у всички.

От направения до тук анализ на състоянието на ДГ „Дъга”, се виждат,  както възможностите с които разполага за бъдещото си развитие, така и  проблемите, с които трябва да се справя занапред. За решаването на тези проблеми е нужно да се поставят цели и задачи за работата през следващите четири години. Тези цели и задачи ще бъдат подчинени на следното:

· ЗПУО;

· Наредба№5 за предучилищното образование;

· ДОС за Здравословна и безопасна среда;
· Нормативни документи и правилници определящи функционирането на ДГ.
3. СТРАТЕГИЧЕСКИ ПРИОРИТЕТИ В ДЕЙНОСТТА НА ДЕТСКАТА ГРАДИНА
          3.1. Стратегически приоритети

          - Прилагане на образователни технологии с доказана иновативност-работа по мини-проекти със съдържателни и действени характеристики; работа по проекти и други.
         - Стимулиране творческо развитие на децата, на детската игра и познание; създаване на позитивна образователна среда.

         - Постигане на успешна социализация на детската личност в условията на детското заведение
         - Сътрудничество за създаване на поведенчески модели у деца и възрастни за създаване на благоприятна семейна и обществена среда.

          3.2. Приоритетни направления  в дейността на детското заведение :

          - Непрекъснато повишаване качеството и ефективността на предучилищното образование и възпитание.

          -  Усъвършенстване системата за постоянното повишаване квалификацията и перманентно обучение на учителите и служителите.

          -  Утвърждаване на детската градина като научно, културно и иновативно средище със собствени традиции. 
           -  Удовлетворяване на специфичните образователни потребности на децата и нарастващата взискателност на родителите. Подобряване на работата с деца с емоционални, интелектуални и физически затруднения.

          -  Осигуряване на сигурност, ред и защита на децата и служителите в детската градина.

       -  Активно и ползотворно взаимодействие с родителската общност.

         - Осигуряване на широк спектър от нерегламентирани форми за свободното време на децата и създаване на условия за тяхната публична изява, инициатива и творчество.

        -  Постоянно извършване на подобрения във външната и вътрешна среда на детското заведение.

        -   Участие в национални и регионални програми и проекти.

4. СТРАТЕГИЧЕСКИ ПЪТИЩА ЗА ПОСТИГАНЕ НА ЦЕЛИТЕ
         1. Изграждане на хуманна, функционална и оптимална образователна среда.

         2.Стимулиране развитието на професионалната компетентност на педагогическите екипи, отговаряща на образователните изисквания и потребности.
        3. Взаимодействие и сътрудничество със семейството и обществеността.

        4. Работа в екип, добра комуникация и споделяне на опит.

5. ПЛАНИРАНЕ И РЕАЛИЗАЦИЯ НА ДЕЙНОСТИ ЗА ПОСТИГАНЕ НА СТРАТЕГИЧЕСКИТЕ ЦЕЛИ
Процесът на изграждане на личността започва още в най-ранна детска възраст. Постъпвайки в детското заведение, детето за пръв път попада в една организирана по нов за него начин социална среда, изгражда навиците си за общуване, проявява склонност към усвояване на чужди поведенчески модели и оформя основата на бъдещите си еталони за добро и зло. 

Предучилищното възпитание има своето съществено значение за развитието и оформянето на детската личност. То създава условия за плавен преход от детството към училището, дава възможности за равен шанс на всички деца при бъдещото им интегриране в Гражданското общество.

Системата от дейности в детското заведение трябва да съответства на жизнените потребности на обществото, а в центъра на педагогическото въздействие следва да  са човешките ценности, сред които най-важни са езиковата комуникация и колективните преживявания, развитието на психичните процеси, на емоциите и познанието. 

               5. 1.Хигиена, здравеопазване, режим и хранене.

Изисквания към тези дейности:

· Подчиняване дейността на съответните нормативни документи и изисквания на контролните органи;

· Висока степен на вътрешен контрол и взискателност в осъществяване на дейността;

· Организация на работата, водеща до възможно най-добри резултати.

Дейности:

· Осъществяване на тесен контакт с родителите с цел получаване на изчерпателна информация за здравословното и физическо състояние на детето при постъпване и по време на престоя му в детското заведение, особено в случаите, когато са налице проблеми от здравен характер;

· Провеждане на постоянен контрол върху изпълнението на дневния режим и вземане на мерки при установени нарушения, които са за сметка на здравето и психичното състояние на детето;

· Обогатяване на работата по здравеопазването с разнообразни и интересни форми и с близкото съдействие на медицинската сестра ;
· Планиране на форми за здравно информиране на професионално ниво на родителите по въпроси, търсещи решение в дадения момент /липса на апетит, страхова невроза, свръхчувствителност и потиснатост, хиперактивност и други/;

· Следене за актуална информация относно новите и ефикасни лекарствени и профилактични средства за водене на борба с епидемии, инфекции, опаразитяване и други;

· Търсене на възможности за съвместна дейност със специалисти за  психологическа диагностика и терапия на децата и служителите;

· Търсене на възможности за максимално доближаване на съдържанието на ежедневното детско меню до изискванията за калоричност и здравословност, ефективно прилагане и внедряване на   системата за управление на безопасността на храните -НАССР;

· Изграждане и прилагане на система от знания по въпросите на половото възпитание, които вълнуват децата от тази възраст;

· Съвместно с родителите  осигуряване на зимния и летен отдих на децата, както и за по-честото извеждане на децата сред природата.

                5.2.Възпитателно-образователни дейности.
Главни приоритети на дейността:

ЕКОЛОГИЧНОТО ВЪЗПИТАНИЕ

Всички деца обичат игрите на открито, но при голямата заетост на родителите и при достъпните и широко разпространени вече многобройни детски телевизионни и анимационни филми, ТV игри, компютърни игри и други, все по-малко е времето, прекарано от детето навън, сред природата, в игри на чист въздух .

Ето защо приоритет на детското заведение ще бъде редовното излизане сред природата   със съдействието на родителите. При тези излизания, освен търсене на оздравителен и закалителен ефект, ще се работи и по посока на екологичното възпитание и възпитаване на любов към природата и туризма.
· Наблюдаване в естествени условия на природни обекти;

· Проследяване развитието на някои от тях чрез неколкократни посещения на едни и същи места и  откриване  закономерностите в тяхното развитие;

· Наблюдаване промените на климата през различните сезони и влиянието на тези промени върху развитието на растенията и животните;

· Обучаване в основните правила на планинския туризъм и развиване на специфични умения, необходими на човека при престоя му в планината;

· Развиване физическите качества на децата чрез упражняване на основните двигателни дейности в естествени условия сред природата на подходящо избрани безопасни места;

· Развиване на качествата наблюдателност, съобразителност, бързина на реакцията и други;

· Развиване на морално-волеви качества, които се изявяват най-добре в екстремни ситуации: упоритост, издръжливост, смелост, всеотдайност, взаимопомощ, съпричастност;

· Осъзнаване значението на природата за живота на човека и необходимостта от опазването и съхранението й;

· Стимулиране на желание и стремеж към по-често общуване с природата и полагане на грижи за опазването й.

Дейностите, чрез които ще се осъществява екологичното възпитание на децата са:

· Разходки до парк „Острова”;
· „Зелено училище” – кратки едноседмични лагери в планински условия с балансиран дневен режим, включващ занимания и съобразени с възрастта на децата и особеностите на района игри;

· „Ски училище” – осъществява се отново с инструктори от туристическите школи през зимния сезон. Продължава от 5 до 7 дни, през които децата се обучават  в групи според уменията, които имат до момента, като същевременно се решават задачи по здравното и закалително развитие на детския организъм;

· Автопоходи с родителите – организират се като посещение на голяма природна забележителност /връх, пещера и др./ и включват състезания и игри, провеждани едновременно с родители и деца. По този начин се насърчават желанието и интереса към по-чести излизания в природата, а това подпомага екологичното възпитание, осъществявано в детската градина.

ФОРМИРАНЕ НА НАЦИОНАЛНО САМОСЪЗНАНИЕ

Това е друг важен акцент в работата в детската градина. Формирането на национално самосъзнание е важна цел, която не може да се постави в рамките на определен период от време. Изграждането на тези черти в детската личност е цялостна дейност, която обхваща детето още при първите му стъпки в детското заведение и трябва да продължи при постъпването му в училище. За тази цел са много важни помощта и сътрудничеството и на семействата, които се опитваме да спечелим като свои партньори.

Възпитаването на родолюбиви чувства и национално самосъзнание се осъществява чрез разнообразни форми и дейности, като стремежът е да се разширяват и задълбочават впечатленията и преживяванията на децата. Национални празници, народни празници, велики български исторически личности, занаяти, произведения на българския фолклор и т.н. – всичко това са аспекти от бъдещата дейността на детското заведение, които ще допринасят за активното съприкосновението на децата с българското,  укрепване на  националното им самосъзнание и ще ги направят горди със своята национална принадлежност.

Стремежът към формиране на национално самосъзнание е част от ежедневната работа на педагозите. То може да се осъществи и с посещения на музеи, изложби и паметници на национални герои, с изучаване на народни танци, със срещи с творци на българското изкуство, както и с организиране на специални празници по повод на традиционни български народни обичаи. 

СОЦИАЛИЗИРАНЕ НА ДЕЦА СЪС СПЕЦИАЛНИ ОБРАЗОВАТЕЛНИ ПОТРЕБНОСТИ
Интегрирането на деца със СОП изисква поредица от мерки с оглед създаване на подкрепяща среда за тяхното отглеждане, както и възможност за обучение по индивидуални програми.С  децата със СОП в детската градина работят специалисти от Ресурсен център – логопед,психолог и ресурсен учител. ЕКПО към детската градина извършва редовни заседания , на които се разглеждат въпроси касаещи специалното обучение  на тези деца и работата с родителите.
КВАЛИФИКАЦИЯ НА УЧИТЕЛИТЕ
Квалификацията на учителите /първоначална и последваща/ е изключително важна. В момента педагогическият екип е много разнороден. Има учители с голям опит и висока квалификация, както и съвсем млади учители, правещи първите си стъпки в професията. Периодичните обучения, вътрешните и външни форми на квалификация, както и стимулирането на стремежа към самоусъвършенстване, са задължителни условия за поддържане високо ниво на учебно-възпитателната работа  на всички педагозите в детското заведение.
Повишаването на квалификацията е от важно значение и във връзка с въвеждането на система за оценяване на качеството на работа на учителите, която от своя страна стои в основата на новия диференциран модел на заплащане на труда. Въвеждането на системата за кариерно развитие, както и обвързването й със системата на заплащане на труда създаде условия за конкуренция между учителите и мотивация за пълноценното им участие в процеса на възпитание и обучение на децата.

Дейности:

· Ежегодно изготвяне на План за квалификация на педагогическите специалисти;;

· Използване на диагностичните процедури на входно и изходно ниво като основни инструменти за определяне на насоките на работа на учителите за постигане на ДОС;

· Оформяне и поддържане на библиотека с детска научнопопулярна и художествена литература;

· Осигуряване на годишен абонамент за вестници, списания и други издания с педагогическа насоченост, подпомагащи конкретната ни работа;

· Запознаване екипа на детското заведение с новоизлезли нормативни документи, отнасящи се до образованието и касаещи всестранната ни дейност като образователна институция;.

ДОПЪЛНИТЕЛНИ ПЕДАГОГИЧЕСКИ УСЛУГИ
Те ще се осигуряват и включват в работата на детското заведение, каквато е практиката и до момента,  по предварително направено проучване сред родителите на желанията им, както и според наклонностите и заложбите на децата:

· Английски език;

· Латинотанци;
· Народни танци;

· Модерни танци;
· Футбол.
ПРАЗНИЦИ
ПРАЗНИЦИ НА ДЕЦА, РОДИТЕЛИ И СЛУЖИТЕЛИ
· Есенни празници и състезания;

· Ден на християнското семейство;

· Коледа;

· Осми март – групово празнуване с търсене на оригинални форми и разнообразие;

· Пролетни празници;
· 24 май – изпращане на бъдещите първокласници и др.
· Празници  в  групите - рождени и именни дни, работа по мини проекти.
              ФИНАНСИРАНЕ И УСЪВЪРШЕНСТВАНЕ МАТЕРИАЛНАТА БАЗА НА ДЕНТСКАТА ГРАДИНА  
          Детската градина работи  в условията  на делегиран бюджет, която на базата на вече 8-годишен опит ще продължи да е от особено важно значение за просперирането на детското заведение. Много важна е изградената от нас стройна система на работа, контрол и отчетност. Стремежът към поддържането и повишаването квалификацията на директора и счетоводителя ще е сигурен гарант за спазването на добра финансова дисциплина и ефективно изразходване на средствата от бюджета на детското заведение..
   Основното финансиране на детското заведение ще продължи да се осъществява от бюджета. Работата в това отношение ще бъде насочена към:

· Ефективна работа с  делегирания бюджет;
· Работа по икономично ефективно и приоритетно разходване на средствата.

РАБОТА С УЧИЛИЩНО НАСТОЯТЕЛСТВО

Тази дейност ще бъде подчинена на законовите разпоредби и ще се води пълен набор от задължителни документи за приемане и отчитане на даренията в съответствие изискванията на специалната наредба на СО, регламентираща този вид дейност. Насоките в тази ни дейност ще са:

· Мотивиране на родителите за участие и съдействие в този вид дейност, чиято крайна цел е осигуряване на съвременни условия за отглеждането и възпитанието на децата.

· Включване в проекти;
 Средствата от бюджета, както и тези от УН ще бъдат насочени към:
· Постоянно обогатяване и подобряване интериора на групите;

· Осигуряване на нови и разнообразни дидактични материали и помагала;

· Постоянно обогатяване на библиотеката с методична и детска литература;
· Осигуряване на нови костюми, кукли и декори за куклен театър;

· Създаване на мобилна площадка за обучение по БДП;
· Извършване на основен ремонт на двора – цялостна подмяна на настилката на  площадки на групи, монтиране на подходящи уреди,  създаване на оптимални условия за игри и спорт на открито;
· Изграждане на видео система за наблюдение;

                УПРАВЛЕНИЕ НА ДЕТСКАТА ГРАДИНА
    Управлението на детското заведение се осъществява от директора и от Педагогическия съвет. За да управлява качествено, директорът следва непрекъснато да повишава и поддържа своята компетентност по отношение на нормативна база, новости в педагогическите науки и т.н. Стремежът му е да работи всеотдайно за постоянното издигане престижа и утвърждаване на детското заведение като институция, предоставяща на родителите модерно качество на услугата отглеждане, обучение и възпитание на децата.
               ФУНКЦИИ НА ДИРЕКТОРА
   ПЛАНИРАНЕТО – основна функция на управлението.

   Теорията и практиката показват, че за добрата организация на работата в детското заведение е необходимо да се разработват следните планове:

· Стратегия за развитието на детското заведение за тригодишен период;

· Годишен план за дейността;

· Правилник за вътрешния трудов ред;

· Вътрешни правила за работна заплата;

· План за работата на педагогическия съвет;

· План за квалификационната дейност;

· План за контролната дейност на директора.

· План за дейностите по БДП;

· План за обучение по БДП;

· План за защита при бедствия,аварии и катастрофи;

· План за работа на медицинската сестра;

ОРГАНИЗАЦИЯ НА УПРАВЛЕНИЕТО е функция, която влияе върху останалите в посока демократизиране и оптимизиране на управлението. Тя включва:

· Сформиране на временни и постоянни групи (екипи) при решаване на различни задачи;

· Делегиране на права от страна на директора;

· Изискване на дисциплинираност и отговорност от страна на служителите – спазване на ред, закони, морални принципи;

· Ежегодно актуализиране  на “Правилника  за вътрешния ред”;

· Актуализиране при необходимост на длъжностните характеристики;

· Търсене на възможности за подобряване на “трудовата мотивация” – участие в управлението, гласност в работата, обективност в контрола;

· Създаване на условия и мотивация за иновационна дейност.

КОНТРОЛ

По своята същност той е система от дейности за изучаване и анализ на учебно-възпитателния процес, за разкриване постиженията и отклоненията, за указване на целенасочена помощ с оглед постигането в по-висока степен на реализация на целите и задачите, за повишаване ефективността и качеството на труда на учителите и стимулиране на тяхната квалификация и развитие. 

Контролът е  подчинен на следните принципи:

· Плановост;

· Компетентност;

· Обективност;

· Индивидуален подход;

· Гласност при планиране, организиране и провеждане;

· Обсъждане на резултатите от него на педагогически съвет.

Функциите на контрола ще бъдат:

· Констатираща;

· Насочваща/Обучаваща;

· Регулираща.

Видове контрол :

· Педагогически;

· Административен :

· проверка на документацията, свързана с учебния процес;
· проверка на другата документация;

· проверка на социално-битовата и стопанската дейност;

· проверки по спазването на длъжностни характеристики правилници, графици, наредби, действащи в детската градина.

ДОКУМЕНТАЦИЯ
Документите, водени в общинските детски заведения са определени в Наредба № 8 на МОН от 23.08.2016 г. за информация  и документите в системата на предучилищното и училищно образование. Воденето им се осъществява от директора, учителите, медицинските сестри, домакин и ЗАС. 

В детската градина е създаден, подреден и воден много стриктно  архив. Това позволява той да бъде ползван много лесно и това също е  важно за целия ни документооборот. За него отговаря ЗАС и се ползва от всички служители при необходимост.
ТЕХНИЧЕСКО ОБЕЗПЕЧАВАНЕ
            Освен всички кабинети в администрацията, с нови компютърни конфигурации са оборудвани и три групи детска градина. За модернизиране на съвременния процес на обучение и възпитание, учителите разполагат с интернет и кабелна телевизия. Комуникацията и особено размяната на документи и информация между служителите на детското заведение често се осъществяват по електронен път, което в голяма степен облекчава работата ни и я прави много по-ефективна.

            Осигуряването и прилагането на специфични компютърни програми за създаване на по-добра организация при водене на документацията и отчетността в детското заведение са важен приоритет за ръководството на детската градина.
ПЕДАГОГИЧЕСКИ СЪВЕТ – колективен орган на управлението, който участва при вземане на решения, отчитане изпълнението им и оценяване на постигнатите резултати в работата на детското заведение. Ще се осъществява постоянно издигане на интелектуалното съдържание на въпросите и темите, които се разглеждат в съвета така, че той да се превърне и във форма за квалификация на кадрите. Темите, които ще се разглеждат ще се планират в годишния план на детското заведение.

ДЕЙНОСТИ ЗА ПОВИШАВАНЕ КВАЛИФИКАЦИЯТА НА ПЕДАГОГИЧЕСКИТЕ КАДРИ
             Ще продължи търсенето и провеждането на все по-ефективни форми /вътрешни, с външни лектори и външни/ , така че да се осигури постоянно повишаване квалификацията на педагогическия екип с цел повишаване и на качеството на работа като цяло. Приоритет при избора на теми ще е мнението на учителите и това от каква помощ под формата на специализирани обучения имат нужда те в конкретния момент, така че да бъдат все по-успешни в работата си. В бюджета на детската градина ежегодно се планират средства за квалификация на персонала и това е сигурна гаранция, че обученията ще могат да бъдат проведени.
                   Форми на външна работа за повишаване професионализма на служителите:

               Тематични курсове, организирани от Департамента за информация и усъвършенстване на учителя, както и от различни други образователни институции, специализирани в повишаването квалификацията на учителите и др.;

               Курсове за помощно-обслужващия персонал по въпросите на храненето, хигиената, културата на поведение и др..

 Самообразование и прилагане на научни изследвания в педагогическата дейност на учителите.

Учителят може да осигури пълноценно формиране на детската личност само ако се стреми постоянно да повишава своята компетентност и качеството на педагогическия си труд, както в различни организационни форми, така и самостоятелно. Затова особено важно е стимулирането на педагогическия персонал към постоянна работа по самоусъвършенстване и повишаване на личната квалификация и професионализъм. 

Прилагането на Националната програма за “Диференцирано заплащане” е важен фактор за повишаване качеството на работа на педагозите в детското заведение. Ще продължаваме да търсим и прилагаме и други възможности на финансово стимулиране в рамките на бюджета, с който разполагаме, за да мотивираме всички служители за по-ефективно изпълнение на трудовите им задължения.
      ВРЪЗКИ С РОДИТЕЛИТЕ
Мотото, което ще определя същността на отношенията между нас и семействата през следващия период е: Поддържане на нов тип взаимоотношения между семейството и детското заведение, изградени върху основата на взаимно доверие, разбиране, взаимно уважение, непрекъснат диалог за практическо реализиране на общите възпитателни цели. 

Тясното взаимодействие между семейството и детската градина ще даде възможност за повишаване конкурентноспособността на заведението. Това взаимодействие ще се изразява в:

1. Проучване желанията и мненията на родителите;

2. Поддържане на родителски кътове с информация за работата в групата и индивидуалните постижения на всяко дете;

3. Осигуряване на постоянен достъп до работата на групата, и при желание – включване в съвместни дейности;

4. Провеждане на открити моменти;

5. Лични разговори с родителите за проучване възможности за спонсорство от различен характер;

6. Срещи с лекари, психолози и специалисти в различни области за отговори на въпроси, поставени от родители;

7. Повишаване на родителската активност чрез участие в дейностите, осъществявани в детското заведение;

8. Съвместна работа с “Родителското настоятелство”;

9. Създаване на Училище за родители.

ВЪНШНИ ВРЪЗКИ
 С училищата в района:

            1. Взаимно ползване на материалната база за спортни и културни  изяви;

2. Осъществяване срещи на родители с начални учители за обмяна на информация;

3. Евентуално насочване на децата в профилираните паралелки в зависимост от заложбите им.

 Връзки с фондации, агенции и други институции с цел търсене на възможности за изяви на деца със заложби в различните видове изкуства, или осигуряване на средства и начини за по-нататъшното развитие на открит талант или заложба.

VII. ОЧАКВАНИ РЕЗУЛТАТИ

Реализирането на целите на настоящата стратегия се очаква да доведе до:
          1. Развитие и обогатяване на материалната база в детското заведение;.

          2. Постигане на високо творческо развитие и мотивация за работа на служителите чрез използване на нови педагогически технологии на взаимодействие и приложение на педагогическото майсторство и енергия в реална форма;

          3. Създаване на емоционален комфорт  и подходящ микроклимат в групите и в детската градина като цяло, което да допринесе за  активното социално-личностно развитие и израстване на децата; 

          4. Поддържане на постоянен стремеж за усъвършенстване на учебно-възпитателната работа за успешно покриване на ДОИ от децата от всички възрастови групи.

          5. Гарантиране на пълноценна готовност на децата за училище и създаване на условия бързата им и успешна интеграция в новата социална „роля” - ученик;
          6. Чрез осъществяване на постоянна информираност и сътрудничество с родителите да се засилят обединяващите и позитивно насочените функции на партнирането, да се постигне създаване на общност – деца, учители, родители, чрез ползотворното взаимодействие на която да бъдат постигнати целите, поставени в настоящата стратегия
         7. Утвърждаване многоликия образ на работата в предучилищната система

                                              VIII. ЗАКЛЮЧЕНИЕ 
За оптималното организиране живота на децата в детското заведение е много важно да се осигурят условия за пълноценно водене на възпитателно-образователния процес: добра битова среда и добър микроклимат в колектива. В центъра на всичко трябва да бъде детето с неговите индивидуални особености и възможности, с творческите му заложби и лични интереси. За динамичното овладяване на знанията и уменията и пълноценната бъдеща реализация в гражданското общество е необходима система от целенасочени педагогически въздействия, адекватни методи и подходящи стимули, които постоянно да се променят и адаптират към динамичните обществено-икономически характеристики на съвремието ни. 

Ето защо тази СТРАТЕГИЯ е отворена система. Тя подлежи на промени, ревизиране и актуализиране, както в обществено-икономически и социален, така и в научен аспект.

Но тези промени няма да променят радикално основните идеи и началния замисъл, вложен в нея.

Стратегията за развитие на ДГ „Дъга“ е приета на заседание на Педагогическия съвет – Протокол № 01/14.09.2016 г. и е утвърдена със заповед №09/15.09.2016 г. на директора на детската градина.

ПРОГРАМНА СИСТЕМА

ЗА ОБУЧЕНИЕ, ВЪЗПИТАНИЕ И ДИАГНОСТИКА НА ДЕЦАТА ОТ 3 ДО 7 ГОДИШНА ВЪЗРАСТ 

НА ДЕТСКА ГРАДИНА „ДЪГА”
Въведение

Обществено-икономическите условия, променящи се все по-динамично, изискват промени и в структурата и съдържанието на управленския процес в образователната система, перспективно планиране и реализиране на реални цели, изпълнението на които ще подготви сегашното и бъдещото поколение пълноценно и адекватно да реагира на новите условия на обществено развитие.

I. Общи положения
Програмната система е разработена в съответствие с разпоредбите    на Наредба №5 за предучилищно образование; Наредба № 6 от 11.08.2016 г. за усвояването на българския книжовен език ; Проект на Наредбата за  гражданското, здравното, екологичното и интеркултурното образование; част е от Стратегията на Детска градина „Дъга“ и е дело на колектива на Детска градина „Дъга” под ръководството на Директора Татяна Атанасова.

II.Основни принципни положения заложени при разработване на програмната система

1.Изграждане на автономна и активна личност,която:

-разбира и отстоява човешките ценности;

-осъзнава и цени своята култура и автентичност;

-взаимодейства с членовете на семейството си,общността и други хора;

2.Осигуряване на равен шанс за всички деца при отчитане на индивидуалните типове на детското развитие.

3.Дейностно интегриране на образователното съдържание по образователни направления.

4.Развитие на социално волеви качества и умения.

III.Основни аспекти заложени при разработването на програмната система

Процесът на предучилищното образование е подчинен на

прилагането на програмна система като част от стратегията за развитието на детската градина .

Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.

 Програмната система трябва да отговаря на следните изисквания:

1. да създава условия за придобиването на компетентностите по всяко от образователните направления;

2. да отчита спецификата на детската градина  и на

групите;

3. да съответства на интересите, възможностите и възрастовите

характеристики на децата.

Интегрирането на деца със СОП изисква поредица от мерки с оглед създаване на подкрепяща среда за тяхното отглеждане и социализиране, както и възможност за обучение по индивидуални програми. Необходимо е и осигуряването на специалисти, които да работят с тях, както и да насочват педагозите в групите как да се грижат за тези деца. Началото на работата ни в тази насока е поставено с обучението на педагогическия екип. Те са запознати с главните аспекти на тази специфична дейност и са полезни за отглеждането, развитието и възпитанието на такива деца. 

IV.Програмната система създава условия за:

1.Изграждане на детската градина като образователна институция,която функционира като автономна ,активна и саморазвиваща се общност.

2. Цялостно развитие на детската личност.

3.Придобиване на  съвкупност от знания, умения,отношения  и компетентности необходими за успешното преминаване на детето към училищното образование .

4.Социализиране на децата със специални образователни потребности

V.Програмната система осигурява:

1.Оптимални условия за развитие на индивидуалния и личностен потенциал на децата.

2.Психологически и емоционален подход съобразен с възрастовите особености на децата.

3.Дейностен  и прагматичен подход в обучението.

4.Развиващи игри ,интерпретирани в познавателен план във всяко образователно направление.

5.Игри за развитие  с цел стимулиране на интелектуалния и творчески потенциал на децата.

VI. Предимства на програмната система
1.Поставят се същността и основни цели на гражданското,здравното , екологичното и интеркултурното образование съгласно проекта за ДОС за гражданското,здравното , екологичното и интеркултурното образование.

2.Дава се равен достъп до образование чрез прилагане на различни форми и методи за идентифициране и посрещане на различните потребности на децата;

3. Постига се единство в многообразието чрез обучение, подготовка и възпитание на децата в рамките на единна културно-образователна среда.

4.Реализира се система за осигуряване на качество,която включва: планиране,прилагане, оценяване и преразглеждане на действията.

5.Осигурява се автономност и сътрудничество.

VII.В програмната система се включват:

1.Подходи и форми на педагогическо взаимодействие;

2. Разпределение на формите на педагогическо взаимодействие;

3. Тематично разпределение за всяка възрастова група;

4.Организация на учебния ден;

5.Иновативна програма ;

6. Механизъм на взаимодействие между участниците в предучилищното образование

VIII.Главна цел:

Осигуряване на промяна в структурата и съдържанието във възпитателно-образователния процес за осигуряване на свободен и радостен живот на детето  в детската градина и семейството.

Осигуряване на емоционален и психически комфорт на детето и създаване на оптимални условия за развитие.

Развитие и възпитание на детето и своевременна  адаптация към динамично променящата се околна среда и подготовката му за училище.

IX.Организация и съдържание на педагогическия процес

1. Подходи на педагогическо взаимодействие
· Личностно-хуманен - детето да се приема като значима личност - с уважение и достойнство; приемане на детето такова, каквото е; човечно отношение към него- оказване на обич и подкрепа; съобразяване с потребностите и интересите на детето като субект; подпомагане на детето в изграждане на позитивен Аз-образ.


· Индивидуален - съобразяване с уникалността на всяко дете, с неговия собствен темп на развитие и сензитивност; опознаване на силните му страни, върху които да се изгради педагогическото взаимодействие.

· Дейностен - на детето да се осигурява активна позиция чрез участие в разнообразни дейности с подходящо физическо, емоционално и интелектуално натоварване; стимулиране на контакти и общуване в различни формални и неформални обединения;

· Ситуационен - да се създават специално организирани ситуации и да се използват непреднамерено възникващите, за да се постави всяко дете в благоприятна позиция, осигуряваща неговото емоционално и интелектуално благополучие.

· Холистичен - детската личност е цялостна динамична система, затова е необходимо да се работи за развитие на всичките й страни, специализирано относно проблема (ако има такъв), но не фрагментарно относно нейната цялостност; педагогът да обхваща и вижда цялата картина.

· Комплексен - всички главни и подпомагащи социално-педагогически фактори да действат като взаимно допълващи се за осигуряване на пълноценен живот на децата; цялостното поведение на детето да протича в социален контекст в среда на положително настроени връстници и възрастни.

· Синергетичен - подход с обединяваща сила и енергия, изискващ създаване на условия за растеж, развиване на личния потенциал, зачитане на човешкото достойнство, осигуряване качество на живот за всяко дете
2.Основни принципи за реализиране на педагогическия процес

-Демократизация и хуманизация;

-Принцип на възрастово и индивидуално- личностен психологически подход;

-Принцип на единство във възпитателните въздействия и изисквания;
- Принцип на позитивност, опора на положителното, доверие във възможностите  на детето, съчетани с взискателност и изисквания;

- системност, последователност и непрекъснатост на процеса;

- съгласуваност, координираност и комплексен подход във възпитанието.

3.Основни принципи за подбор и усвояване на образователното съдържание

3.1 принципи за подбор

- научност: овладяване на актуални научни знания, използване на съвременни технически средства.

-  достъпност: образователното съдържание да бъде съобразено с възрастовите особености на децата.

- системност и последователност.

3.2 принципи за усвояване

- съзнателност и активност: проява на целенасоченост, интерес и волеви усилия за успешно овладяване на знанията.

- нагледност: получаване на конкретни впечатления, образи и представи чрез всички анализатори в процеса на обучение.

- трайно овладяване на знанията.

4.Форми на педагогическо въздействие:

· Основна форма - педагогическа ситуация, която протича предимно под формата на игра. Педагогическата ситуация се организира само през учебно време и осигуряват постигане на компетенции, определени от Държавен образователен стандарт за предучилищно образование. В Детска градина „Дъга“ ще се провеждат основни форми на педагогическо въздействие по следните Образователни направления:

· Български език и литература - Съдържанието на образователното направление е структурирано в шест образователни ядра: Свързана реч, Речник, Граматически правилна реч, Звукова култура, Възприемане на литературно произведение и Пресъздаване на литературно произведение.
· Математика - Обемът на съдържанието по образователното направление е систематизирани в пет образователни ядра: Количествени отношения, Измерване, Пространствени отношения, Времеви отношения, Геометрични фигури и форми.
· Околен свят - Съдържанието на образователното направление е структурирано в четири образователни ядра: Самоутвърждаване и общуване с околните, Социална и здравословна среда, Светът на природата и неговото опазване и Културни и национални ценности.
· Изобразително изкуство - Чрез организираната и системна работа по образователното направление децата развиват своите познавателни и изобразителни умения в три основни ядра: Художествено възприемане, Изобразителни материали и техники и Изобразително творчество.
· Музика - Обемът на съдържанието по образователното направление е систематизирани в четири основни ядра: Възприемане, Възпроизвеждане, Музика и игра и Елементи на музикалната изразност.
· Конструиране и технологии - Обемът на съдържанието по образователното направление е систематизирани в четири основни ядра: Конструиране и моделиране, Обработване на материали, съединяване и свързване, Грижи и инициативност, Техника.
· Физическа култура - Съдържанието на образователното направление е структурирано в четири образователни ядра: Естествено приложна двигателна дейност, Спортно-подготвителна двигателна дейност, Физическа дееспособност, Игрова двигателна дейност.
· Допълнителни форми на педагогическо въздействие:

· Игри- Театрални, Конструктивни, Сюжетно-ролеви, Подвижни, Музикални и др.
· Утринна гимнастика

· Творчески занимания по интереси

· Празници и концерти 

· Културно-развлекателни екскурзии - посещения на театрални постановки, изложби, музеи и др.

· Разходки и екскурзии сред природата

· Формиране на битови, здравни, хигиенни и навици.

· Формиране на етични форми на общуване.

· Формиране на естетически усет

· Групова работа с психолог, базирана на принципите на Приказкотерапията.

· Групова работа с психолог за изграждане на позитивни междуличностни взаимоотношения и екипна работа.

5. Разпределение на формите на педагогическо въздействие:

Предучилищното образование се организира в учебни години. Учебната година в предучилищното образование започва на 15 септември и завършва на 14 септември на следващата календарна година.

Учебното време се организира в учебни седмици .

     Учебната седмица е с продължителност пет учебни дни и съвпада с работната седмица. Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.

В ДГ "Дъга" групите са с целодневна организация. Целодневната организация осигурява възпитание, социализация, обучение и отглеждане на децата в рамките на 12 последователни астрономически часа на ден .

Началният час на сутрешния прием и крайният час на изпращането на децата за деня се определят с Правилника за дейността на детската градина .

В целодневната организация в учебното време се редуват основна и допълнителни, а в неучебното време– само допълнителни форми на педагогическо взаимодействие, като се осигуряват и:

· условия и време за игра и почивка;

· условия и време за закуска;

· дейности по избор на детето.

Учителите в групата определят редуването на формите на педагогическо взаимодействие и организират деня на детето в предучилищното образование. Конкретното разпределяне на педагогическите ситуации по образователни направления се осъществява в годишно и седмично разпределение.

Според чл.23 и чл.24 от Наредба №5 за предучилищното образование конкретното разпределяне на педагогическите ситуации по образователни направления се осъществява в седмично разпределение.

Седмичното разпределение  се разработва по възрастови групи от учителите на конкретната група преди началото на учебната година и се утвърждава от директора на детската градина.

Броят на педагогическите ситуации и образователните направления, по които те ще се провеждат са, както следва:

Седмично Разпределение на педагогическите ситуации  по групи

	Образоват

направл.
	Първа група
	Втора група
	Трета група
	Четвърта група

	
	Сутрин
	След обяд
	Сутрин
	След обяд
	Сутрин
	След обяд
	Сутрин
	След обяд

	Български език и литература
	1
	1
	2
	1
	2
	1
	3
	2

	Математика
	1
	1
	1
	1
	2
	1
	3
	2

	Околен свят
	1
	2
	2
	2
	2
	2
	2
	1

	Изобразително изкуство
	2
	0
	2
	0
	2
	0
	2
	0

	Музика
	2
	0
	2
	0
	2
	0
	2
	0

	Констр. и технологии
	1
	1
	1
	1
	1
	1
	1
	1

	Физич. култура
	3
	0
	3
	0
	3
	0
	3
	0

	Работа по проект
	1
	1
	1
	1
	1
	1
	1
	1

	Общо:
	18
	20
	22
	24


Продължителността на една педагогическа ситуация по преценка на учителя е от 20 до 30 минути – за трета и за четвърта възрастова група.

6.ТЕМАТИЧНО РАЗПРЕДЕЛЕНИЕ ЗА ВСЯКА ВЪЗРАСТОВА ГРУПА.


Този раздел на програмната система е изработен в съответствие с разпоредбите на чл.30 от Наредба 5 от 03.06.2016 г. за ПО. При изработване на тематичното разпределение за всяка възрастова група, учителите трябва да:

· отчитат интересите на децата и спецификата на образователната среда; 

· осигуряват ритмичното и балансираното разпределяне на съдържанието по образователните направления;

· включват темите за постигане на отделни компетентности като очаквани резултати от обучението, както и методите и формите за проследяване на постиженията на децата; 

· разработват годишно тематичното разпределение, което го представят на директора за утвърждаване преди началото на учебната година;

· тематичното разпределение заедно с дневника на групата се съхранява от учителите във всяка възрастова група.

НАЧИН НА ИЗГОТВЯНЕ НА ТЕМАТИЧНО РАЗПРЕДЕЛЕНИЕ:

1. Тематично разпределение за..................... възрастова група по 

Образователно направление:…………………. /и  за смесена възрастова група/

	Месец

Седмица
	Образователно 

направление
	Тема
	Очаквани резултати
	Допълнителни 

дейности

	(1)
	(2)
	(3)
	(4)
	(5)

	
	
	
	
	


2. Методи за проследяване на постиженията. /посочват се методи и методически похвати/ .

3.Забележка- отразява преструктуриране на тематичното разпределение, което се налага при възникнали обстоятелства от обективен характер. Това преструктуриране се отнася за конкретната група и се представя на директора за утвърждаване.

Пояснителни бележки: 


В колона 1 се записва месецът и седмицата по ред, като следва да се съобрази броят на темите в определен месец и седмица.


В колона 2 се записва наименованието на образователното направление, към което се отнася темата.


В колона 3 се посочва темата на педагогическите ситуации, които ще се реализират в съответния месец, чрез една или няколко педагогически ситуации, които на по-късен етап ще бъдат регистрирани в седмичния план на дневника на съответната възрастова група. Темата на педагогическите ситуации се определя от учителя и е възможно да бъде една за повече от една възрастова група /отнася се за смесена възрастова група/. Темите определени от учителите е необходимо да имат глобален характер и да дават възможност за придобиване на компетентности от различни образователни направления и ядра.


В колона 4 се описват накратко компетентностите като очаквани  резултати  от обучението в рамките на конкретната педагогическа ситуация.


В колона 5 се описват допълнителните  дейности, които се извършват за реализиране на Иновативната програма «Път към познанието» и работата по мини-проектите във всяка възрастова група.

7.ОРГАНИЗАЦИЯ НА УЧЕБНИЯ ДЕН В ДГ „ДЪГА“ от 15.09. до 14.09.2017г.

	Часови интервал
	Основни моменти в организацията на седмичното разпределение
	Основни форми   в игрова дейност и в други свободно организирани дейности в учебното време на деня
	Основнr игрови форми по задължителни образователни направления в учебното време на деня
	Основни игрови  и други  свободно организирани допълнителни  дейности в  иновативни програми и извън задължителните направления

	7.00- 8.30ч.
	Прием на децата 
	Комуникативни игри за социализиране  и сдружаване
	
	

	8.30- 8.45ч.
	Утринно раздвижване
	Подвижни и спортно-подготвителни игри
	
	

	8.45.- 9.15ч.
	Закуска 
	По избор след приключване на закуската – индивидуални и групови игри за функционално делово сътрудничество
	
	

	9.20- 10.30ч.
	Задължителни основни организационни форми по образователни направления 
	В диференцирани тематично по образователни ядра основни форми за свободно изразяване на компетенции по желание на децата (приобщаване) или в смесена възрастово организация на взаимодействието
	Реализиране на динамични преходи от игрово-познавателни форми по направленията в сутрешния режим (до две три ситуации) чрез игри с екипен характер и с проектна ориентация  -  комуникативни , емоционално-фелтриращи, за сдружаване, когнитивно-информативни: дидактични, театрализирани, изобразителни и обучаващи игри, фолклорни и обредни игри, игри-експерименти, игри с електронни ресурси и книжки.
	(изписват се тези, които надграждат ДОСПО)

	10.30ч.-10.45ч.
	Подкрепителна предиобедна закуска 
	По избор след приключване на закуската – индивидуални и групови игри за функционално делово сътрудничество
	
	

	10.45- 12.00ч.
	Игри и свободно реализирани дейности по избор (открито и на закрито), допълнителни услуги:

работа в еко-зона, пътека, /кът; разходки, екскурзии, детски студия, детско експериментиране  и лаборатории, артистични презентации и приложно изкуство, чужд език; детски спортове, плуване и др. 
	Функционални, обектно-насочени, конструктивни, строителни игри, ролеви, сюжетни игри, драматизации, авантюристични и приключенски игри, подвижни и спортно-подготвителни игри от конкурентен или/ и кооперативен характер, игри за интеркултурен диалог и толерантност
	Наблюдения, разходки, екскурзии, работа по проекти, екипна работа, детско презентиране, симулативни и игри-инсценировки, симулативни и делови игри, фолклорни и обредни игри, игри с електронни ресурси и книжки. 
	Дейности по иновативни програмни системи и съобразно допълнителни педагогически услуги

(изписват се)

	12.00- 13.00ч.
	Обяд 
	По избор след приключване на обеда – индивидуални и групови игри за функционално делово сътрудничество
	
	

	13.00ч-15.00ч./15.30ч./
	Следобедна почивка/сън 
	Подготовка за сън и релаксация при съдействието на учителя
	
	

	15.30-15.45ч.
	Следобедно раздвижване 
	Подвижни игри и игри за емоционално-филтриране, комуникативни и за сдружаване и коопериране.
	
	

	15.45.- 16.15ч.
	Подкрепителна следобедна закуска 
	По избор след приключване на закуската – индивидуални и групови игри за функционално делово сътрудничество
	
	

	16.15- 18.30ч.
	Игри и други свободно реализирани дейности по избор (открито и на закрито), педагогически услуги, детско презентиране, театрални представления и детско приложно студио, детски фолклорни  и спортни танци 
	Игри за функционално-делово партниране, приобщаване, социално-обвързване, емоционално-филтриране и изграждане на екип
	Реализиране на динамични преходи от игрово-познавателни форми по направленията в следобедния режим (до две ситуации по избор) и дидактични, изобразителни и обучаващи игри, игри с електронни ресурси и книжки. фолклорни и обредни игри, 
	Дейности по иновативни програмни системи и съобразно допълнителни педагогически услуги

	17.00ч.-18.00ч
	Форми на общуване и работа с родителите и консултации при издаване на децата, съобразно силните страни им през деня, открити моменти и празници 
	Игри и занимания при участие на родителите за духовно-нравственото развитие на детето и овладяването на социо-културни форми на сътрудничество
	
	Дейности по иновативни програмни системи и съобразно допълнителни педагогически услуги

	
	12 примерни основни моменти в деня
	12 съпътстващи игрови,  игрово-познавателни други  форми на партниране на учител, родител, дете/деца
	3 задължително реализирани моменти на партниране по направленията чрез основни педагогически ситуации под формата на игрови и игрово-познавателни ситуации 
	5 избираемо организирани моменти в дейности по иновативни програмни системи и съобразно допълнителни педагогически услуги 


Забележка: Този дневен режим е примерен и определените в него дейности могат да се променят в съответствие с интересите и потребностите на децата.

10. В Детска градина „Дъга” се прилага иновативна програма на тема: „Пътуване към познанието” чрез реализиране на различни дейности по месеци и на мини-проекти с времетраене една учебна година във всички групи.
Тематично разпределение  по иновативна програма:  „Пътуване към познанието”

	месец
	тема
	Глобална цел
	Общи дейно-сти


	Дейности по групи
	Дейности по групи
	Дейност по групи
	Дейности по групи

	IX
	Незабра-вимо лято
	Възпитаване на позитивно –емоционално отношение към себе си и към своите преживявания
	1.Откриване на учебната година”Отново заедно”

2.Оформя-не на кътове –„Спомени от лятото”
	Iгр.-Дъга Опозна-ване на децата и техните родите-ли

Iгр.-Явор

1.„Нашият първи 15ти Септември“

2. „Спомени от лятото – морски целувки и горски прегръдки
	II-а гр.

1.„Магия-та на лятото в моите очички”-

Разглеж-дане на изложба от детски рисунки и снимки

II-б гр.

1.Табло със снимки  на децата с родители и близки

2. ИИ -рисуване -тема-"Обичам морето"
	III гр.-Дъга

1.Оформяне на кьт:”Спомени от лятото”

2.Изобразителни дейности „Аз и лятото“

IIIгр.-Явор

1.Тържество по случай откриване на Учебната година

2.Събиране на материали за приложно изкуство.
	IV-а гр.

Лицата на ,,Лятото и Есента” – наблюде-ние в парка

IV-б гр.

1.Детска изложба на тема „Спомени от лятото“

2.Празни-чен концерт „Отново заедно

	X
	Здравословно хранене
	Затвърдяване представите за значението на здравословните храни и тяхното значение за човешкия организъм.
	1.Празник ,,Есенно изобилие”.

2.Кулинарна изложба
	Iгр.-Дъга

Анкета с родите-лите за здраво-словно

то хранене

ДИ „Плодо-ве и зеленчуци”

Iгр.-Явор

1.„Есента танцува с плодо-вете и зеленчу-ците“

2.„Веселата плодова и зеленчукова фигурка“
	II-а гр.

1.“Въл-шебства от хартия”
Изработ-ване на обемни плодове и зеленчу-ци- съвмест-на работа с родители

II-б гр

1.„Аз се храня здравос-ловно"-изложба от полезни храни

2.“Опи-тай и познай“-ДИ
	III гр.-Дъга

1.Участие в празник”Есенно изобилие”,драматизация на разказа 2.„Зеленчуко-вата свада”,кули-нарна изложба
IIIгр.-Явор

1.Спортен празник  в двора на ДГ

2.Поход до Добра вода с акцент – есенни горски плодове
	IV-а гр.

,,Моята зеленчу-кова градина” – засаждане на семена в опитното поле.

IV-б гр.

Кулинарните вълшебст-ва на мама“- конкурс

„Чудеса от плодове и зеленчуци“ - изложба

	XI
	Изо-брази-телно изкуст-во.


	Насочване вниманието на децата към изобр. из-во като начин да видят света в неговото великолепие,богатство

от цветове и форми.

Развиване на уменията, творчеството и въображението на децата в изобразител-ната им дейност.
	1.Конкурс на тема  ,,Моето семейство” за детска рисунка или апликация

2. Мама,тат-ко и аз творим


	Iгр. –Дъга

Разглеждане на илюстрации с 

децата

„Работилница за родите-ли”-

Изработ-ване на „тихи книжки”

Iгр.-Явор

1.Фото изложба „Моето семейство“

2.“ Моето семейство“ – съвместно с родители
	II-а гр.

1. ,,Щаст-ливи заедно” –забавни игри съвмест-но с родите-лите за деня на  ,,Християнското семейст-во”
II-б гр

"Малкият худож-ник",

участие в изложби и конкурси
	III гр.-Дъга

1.Детска изложба на тема „Моето семейство” 2.Посещение на картинна галерия 3.Изработване на есенни пана съвместно с родители

IIIгр.-Явор

1.Посещение на „Етногр. музей“- съвместно с родители.

2.Изработване на картички за подарък на Новогодишно-то тържество
	IV-а гр.

1.,,Като големите майстори”- посещение на худ. галерия ,,Ст. Доспевски” и запознава-не с творбите.

2.Създава-не на проект за украса на битов предмет – избор от бита

IV-б гр.

1.Икебана „Красотата от природата“

Работа с родители

2.Тържес-тво за християн-ското семейство

	XII
	Даря-вам доброта


	Осъзнаване от децата на понятието ,,добро” 
Възпитаване на доброжела-телност, отзивчивост, щедрост, умение за съчувствие и съпреживяване.
	1.,,Коле-ден базар”
2.Дарителска акция съвм. с БЧК
	Iгр.-Дъга Участие в 

общата благотворителна акция

Iгр.-Явор

1. Изложба – „Коледни звездички“ съвместно с родители

2. „Дари радост и топлина“ – даряване от родители-те на децата играчки, дрехи
	II-а гр.

1. ,,Раздава-чи на добринки”-изява пред I група 

II-б гр.

1.“Подна-сям подарък“-изработ-ване на продукти за Коледен базар съвмест-но с родителите


	III гр.-Дъга

1.Участие в коледен базар 
2. Участие в дарителска акция  
3.Възприема-не и дискусии върху художествени произведения стимулиращи чувствителността на децата

IIIгр.-Явор

1.„Да дарим радост за Коледа“-концерт
	IV-а гр.

1.,,Тиха нощ, свята нощ”- посещение на храм-паметника ,,Света Богороди-ца”.
2.Тържество с родители-те по случай ,,Рождест-во Христово

IV-б гр.

1.„Аз и тати правим доброта“ – хранилки за птици

2.Благотворителен коледен базар

	I
	Играя и мисля


	Развитие на умствените способности паметта на децата, подобряване на вниманието и възприятията, развитие на въображението и фината моторика чрез развиващи игри.


	1.Изработване на развива-щи игри от родители-те.

2. Състеза-ние м/у групите ,,Състеза-вам се и научавам”.
	Iгр.-Дъга Подбор и приложение на развива-щи игри

във всекидневието на децата,
лекция за родителите:

„Ролята на развива-щите игри за децата”

Iгр.-Явор

1.„Играем и се веселим“

Съвместни игри с родители-те
	II-а гр.

1.,,Шарени творения с детско настрое-ние”- изложба от детски рисунки, аплика-ции и фигури от моделин (вкл. Нестан-дартни матери-али)
II-б гр.

Развива-щи игри „Подре-ди бързо“ и 

„Хвани топката и отговори“
	III гр.-Дъга

Развиващи игри , участие в състезание

”Състезавам се и научавам”

IIIгр.-Явор

1.Участие в общите дейности на ДГ.
	IV-а гр.

Викторина на тема ,,Моята родина” . Запознаване и заучаване на худ. произведения свързани с темата ,,Моята родина-България”
IV-б гр.

1.„От нищо – нещо“ – родител-ско творчество

2.Детско състезание

	II
	Опознавам моята родина


	Възпитание на патриотични чувства у децата и формиране на нравствени ценности. Създаване в ДГ на предметно-развиваща среда, способства-ща това възпитание.


	Фото-изложба

1.,,Красо-тата на моята Родина- през погледа на децата”.

2.Викторина между ПГ 


	Iгр.-Дъга 

Съвмест-но творчест-во на деца и родители за оформяне на изложба „Моето семейст-во”, за таблото на родителите- материа-ли за патрио-тичното възп. в малка група

Iгр.-Явор

1.Фото -изложба на тема

„Мама, татко и аз на пътешес-твие“
	II-а гр.

1.,,Оби-чам моята родина"-изложба от снимки

II-б гр.

1.“Моят град"-разказ по картина

2.Фото-изложби-"Този свят е и мой"
	III гр.-Дъга

1.Фотоизлож-ба „Красотата на моята родина” 
2. „Моят роден град”-запознаване с историята  ,посещение на етнографски музей  3.,„Героите на България”-поднасяне цветя на паметника на Левски

IIIгр.-Явор

1.Посещение на къща-музей ,Райна Княгиня“ в гр. Панагюрище.

2.Посещение на Ист. Музей гр.Пазарджик-отдел за възрожд. у-ще

в гр.Паз-к
	IV-а гр.

1.Изработване на табло с фотоси и снимки- ,,От Аспарух до наши дни” 

2.Беседи и разговори с децата: ,,Разкажи за …………

,,Сподели за………

IV-б гр.

1.Табло с послания „Обичай родината и я пази“

2.Викторина

	III
	Български тради-ции и фолк-лор


	Стимулиране на познавателната култура на децата от ПУВ. Възпитаване на положително емоционално отношение към народните празници и българския фолклор.
	1.,,Баба Марта”

2.Осмо-мартен-ски тържества

3.,,Първа пролет”
	Iгр. –Дъга

Тържест-во за мама с фолклор-ни елементи,

Разучава-не на народни игри 

за най- малките

Iгр.-Явор

1.“Баба Марта иде“

2. „Мила моя мамо
	II-а гр.

1. ,,Изнена-да голяма

-за мама и баба” изработ-ване на подаръци за празника на жената

II-б гр.
1.Баба Марта-разказ

2.Тържество за мама
	III гр.-Дъга

1.„Мартенска работилничка” 

2.,„Осми март”
3.  Цикъл- пролетни празници-заучаване на песни стихотворения народни игри и наричания

IIIгр.-Явор

1.Участие в общите мероприятия на ДГ.
	IV-а гр.

1.,,Легендата за мартеницата” – изработва-не на автентич-ни мартеници съвместно с родители-те.

2.,,Цветя за мама”- тържество по случай ,,Международния ден за жената 8-ми март.

IV-б гр.

1.„Красивите мартенич-ки на баба“

2.„Тържество за мама

	IV
	Книгата разказ-ва


	Засилва вниманието на децата към книгата.

Развитие на любознател-ност и интерес към книгата като източник на мъдрост и знание.
	1. Среща с детски писател

2. Карна-вал на приказ-ни герои
	Iгр.-Дъга

Гледане на куклен театър,  куклени етюди и на

Драмати-зации от голяма група на ДГ

Iгр.-Явор

1.“Книжка сладкодумна“ 

2.„Приказни герои“
	II-а гр.

1.,,Аз съм книжка веселуш-ка”
- оформяне кът с детски книжки

-месец на приказката (четене на приказки всеки ден

II-б гр.

1."Любими приказни герои"-разказ

2."Приказки любими"-прочит от родител

3."Аз пазя книгите си"-разказ
	III гр.-Дъга

1.Среща с детски писател 
 2.Карнавал на приказни герои  
3.Посещение на детски отдел на библиотека „Н. Фурнаджиев”  4.„Любимите книжки на моите родители”-презентации на родители

IIIгр.-Явор

1.„Вълшебно-то сандъче“-

дейност съвместно с Градска библиотека и родители.
	IV-а гр.

1.Празник ,,Буквите с които пиша България”.

2.Посеще-ние на библиоте-ка ,,Никола Фурнаджиев”.

IV-б гр.

1.Обогатя-ване на детската библиоте-ка

2.Прика-зен карнавал

	V
	Движе-ние и спорт.


	Осъзнаване на движението и спорта за укрепване на психическото и физическото здраве на човека и укрепване на неговия организъм.
	1. Състеза-ние по БДП

2.Поход с родите-ли
	Iгр.- Дъга

Участие в общите дейности на ДГ, разходка около ДГ и запознаване с близките обекти

Iгр.-Явор

Участие в общите дейности на ДГ, разходка около ДГ и запознаване с близките обекти


	II-а гр.
1. ,,Учим се и знаем,

докато играем” –игри по БДП-съвмест-но с родителите

II-б гр.

1."Спортна надпревара"

2."Движението е здраве"-поход с родителите
	III гр.-Дъга

1.Състезание по БДП  2.Поход с родители

IIIгр.-Явор

1.Спортен празник в планината- състезания за родители и деца.
2.Да поработим творчески в двора на ДГ.
	IV-а гр.

,,Здрав дух в здраво тяло” – щафетни игри.

Празник ,,Прегърни България

IV-б гр.

1.Екскур-зия с родители

2.„На улицата е опасно“-състезание


10. Работата по мини-проектите има за цел социално-личностно развитие на децата, приложение на педагогическото майсторство и енергия в реална форма, информираност и сътрудничество с родителите.

Теми на мини-проектите по групи:

Iгр. – „Сензорното развитие на децата от ранна възраст чрез дидактични игри“

I гр.– филиал-„Детето в света на игрите“

II а гр.- „Голямото е в малките неща“

II б гр.-„Този свят е и мой“

III гр.– „Златното ключе е в сърцето и ума на детето –да го открием“

III гр.–филиал-„Смели в мечтите, силни в делата“

IV а гр.-„Прегърни България“

IV б гр.- „Горди с родната природа“

Работата по мини-проектите е заложена в годишните разпределения на учителките по групи.

11. Проследяване на резултатите

Диагностичните  процедури за проследяване постиженията на децата включват следните компоненти:

- Методи за диагностициране на детското развитие: тест, анкета, диагностично наблюдение, оценка на продуктите на детското творчество, тестове за физическа дееспособност

-време на провеждане

-материали

-процедура на оценяване

-критерии и показатели на измерване

-равнища

-изводи и обобщения

· Проследяването на постиженията на детето се осъществява от учителите на съответната група в началото и в края на учебното време по образователните направления.

· Резултатите от проследяването на постиженията на детето се вписват в дневника на групата.

· След изпълнение на дейностите по ал. 1 учителите информират родителите за индивидуалните постижения на детето.

· В хода на предучилищното образование постиженията на детето се отразяват в детско портфолио.

· Съдържанието на портфолиото се определя с Правилника за дейността на училището. В края на предучилищното образование с цел осигуряване на продължаващо взаимодействие между родителите и образователните институции портфолиото им се предава.

· В 14-дневен срок преди края на учебното време учителят на съответната подготвителна група установява готовността на детето за училище, като отчита физическото, познавателното, езиковото, социалното и емоционалното му развитие.

· Училището, издава удостоверение за задължително предучилищно образование за децата от подготвителните възрастови групи в края на предучилищното образование.

· Удостоверението за задължително предучилищно образование се издава в срок до 31 май на съответната учебна година и описва готовността на детето за постъпване в първи клас и е в съответствие с очакваните резултати.

· В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.

Когато здравословното състояние на детето не позволява постъпване в първи клас и в удостоверението са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование
12.Механизъм за взаимодействие между участниците в предучилищното образование

· Връзки с родителите

Съгласно чл.2 , ал 2 от ЗПУО участници в предучилищното образование са децата, учителите ,директорите  и родителите.

Цел : Всички действия и отношения в ДГ да бъдат в полза на детето и да не противоречат на ценностната му система , изградена в семейството.

Задачи : 1. Осъществяване на координирани действия между участниците в предучилищното образование.

                 2. Да се превърне семейството от пасивна в реална инициативна страна на взаимодействие при непрекъснато повишаване на педагогическата си култура.

Очаквани резултати : качествено предучилищно образование с цел  полагане началото на личностна идентичност и развитие.

Принципи за успешно сътрудничество: разбирателство, единомислие, непрекъснато общуване и взаимодействие в името на детето.

Форми на сътрудничество:

11. Проучване желанията и мненията на родителите;

12. Поддържане на родителски кътове с информация за работата в групата и индивидуалните постижения на всяко дете;

13. Осигуряване на постоянен достъп до работата на групата, и при желание – включване в съвместни дейности;

14. Провеждане на открити моменти;

15. Лични разговори с родителите за проучване възможности за спонсорство от различен характер;

16. Срещи с лекари, психолози и специалисти в различни области за отговори на въпроси, поставени от родители;

17. Повишаване на родителската активност чрез участие в дейностите, осъществявани в детското заведение;

18. Съвместна работа с “Родителското настоятелство”;

19. Създаване на Училище за родители.

           10.  Консултации.

           11.  Провеждане на родителски срещи.

·   Външни връзки
· Срещи с лекари, психолози и специалисти в различни области за отговори на въпроси, поставени от родители;

· Връзки с фондации, агенции и други институции с цел търсене на възможности за изяви на деца със заложби в различните видове изкуства.

·  Създаване и поддържане на трайни връзки с институции и организации, подпомагащи дейността на детската градина:

· Община Пазарджик

· Младежки парламент

· Сдружение на българските майки

· Лайнс клуб

· Окръжна библиотека „Н.Фурнаджиев“

· Дирекция „Социално подпомагане”, Отдел „Закрила на детето”.

Настоящата програмна система е приета на Педагогически съвет на 14.09.2015 г., протокол №01/14.09.2015 г.
Директор:………………………...
                  /Татяна Атанасова/

